
RAPORT DE SPECIALITATE A PROIECTULUI DE HOTĂRÂRE
privind continuarea activității Societății Horticultura SA în spațiul cu altă destinație situat în Timișoara, P-ța Victoriei nr. 1/B, SAD6, la valoarea chiriei stabilită prin raportul de evaluare nr.  SC2022- 029724/25.11.2022




	
	Societatea Horticultura S.A. a fost constituită prin HCLMT nr. 49/04.04.1995, prin care s-a aprobat transformarea Regiei Autonome de Horticultură în Societatea Comercială pe acțiuni „Horticultura”, având acționar unic Consiliul Local al Municipiului Timișoara. Societatea  a păstrat obiectul de activitate al fostei regii autonome. 
            Prin    HCLMT  nr.  509 din data: de 25.10.2022 s-a revocat dreptul de administrare al  Societății Horticultura S.A.  asupra spațiului cu altă destinație din P-ța Victoriei nr. 1/b SAD 6.
	Având  în vedere măsurile corective  ale  Curții  de Conturi,  respectiv având în vedere   retragerea dreptului de  administrare asupra  SAD 6,  P-ța Victoriei nr, 6,   pentru desfășurarea activității de către Societatea Horticultura SA, în spațiul cu altă destinație antemenționat, se va  încheia un  contract de închiriere, la prețul  stabilit în  urma  raportului de evaluare întocmit de către prestatorul  de  servicii cu care municipalitatea are încheiat contract de prestări servicii.
           Spațiul   SAD 6   este   în    suprafață   totală    de   128,76   de    m.p,  fiind  situat     la parterul   imobilului,  cu  intrare  din  stradă,  înscris  în  Cartea  Funciară  nr.  453007-C1-U6 Timișoara, nr. cadastral  453007-C1-U6,   este   în   proprietatea Statului  Român  în  folosința  Sfatului  Popular  al   orașului Tmișoara și are destinația de florărie.
Spațiul cu altă destinație situat în Timişoara, P-ța Victoriei nr. 1/b, SAD 6, se află în proprietatea Statului Român în folosința Sfatului Popular al orașului Timișoara, cu fişa mijlocului fix la Primăria Timişoara, având număr inventar 101267,01, respectiv valoarea de inventar 90.132,00 lei.
În şedintei din data de 29.11.2022, a   Comisiei  de  analiză  a  spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021, s-a supus atenției comisiei HCLMT nr. 509/2022 privind revocarea dreptului de administrare al Societății Horticultura asupra spațiului cu altă destinației SAD 6, P-ța Victoriei nr. 1/b,  comisia a hotărât  continuarea activității societății în spațiul cu altă destinație, situat în Timișoara, P-ța Victoriei nr. 1/b, SAD 6, la valoarea chiriei stabilită prin raportul de evaluare efectuat de către prestatorul de serviciu, Societatea Fidox SRL, cu destinația de florărie.
Raportul de evaluare a fost înaintat prin adresa înregistrată cu nr. SC2022-0029724/25.11.2022, tariful de închiriere este de 73,88 lei/mp/lună.  
	Spaţiul cu altă destinație SAD6, din Timișoara, P-ța Victoriei nr. 1/b a fost verificat prin următoarele adrese ale serviciilor de specialitate
	- Adresa CT2022-006700/16.11.2022– a Biroului Clădiri Terenuri; 
	- Adresa CT2022-006700/17.11.2022– a Compartimentului Fond Funciar;	
	- Adresa  CT2022-006700/22.11.2022– a Serviciului Juridic;   




	Având în vedere prevederile art. 5 alin. 1 din OUG 119/1999 ” Persoanele care gestionează fonduri publice sau patrimoniul public au obligaţia să
realizeze o bună gestiune financiară prin asigurarea legalităţii, regularităţii, economicităţii,
eficacităţii şi eficienţei în utilizarea fondurilor publice şi în administrarea patrimoniului public”.
	Față de aceste aspecte, propunem continuarea activității Societății Horticultura SA în spațiul situat în Timișoara, P-ța Victoriei nr. 1/b SAD6, la valoarea chiriei stabilită prin raportul de evaluare nr.  SC2022- 029724/25.11.2022, pe o perioadă de 3 ani.
           Apreciem că, proiectul de hiotărâre privind continuarea activității Societății Horticultura SA în spațiul situat în Timișoara, P-ța Victoriei nr. 6, SAD6, la valoarea chiriei stabilită prin raportul de evaluare nr.  SC2022- 029724/25.11.2022, valoarea chiriei  fiind de 73,88 lei/mp/lună, pe o perioadă de 3 ani , îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

